30/09/2011 | Administración LocalMunicipal
Carral
Aprobación definitva da Ordenanza fiscal da taxa por ocupación de terreos de uso público por mesas, cadeiras e outros elementos análogos con finalidade lucrativa

Elevado a definitivo o acordo plenario adoptado en sesión ordinaria celebrada en data 28/07/2011 polo que se aprobaba inicialmente a Ordenanza fiscal da taxa por ocupación de terreos de uso público por mesas, cadeiras e outros elementos análogos con finalidade lucrativa, por non se ter presentado ningunha reclamación nin suxestión dentro do prazo de información pública e audiencia aos interesados. Publícase de seguido o texto íntegro, de conformidade co previsto nos artigo 65.2, 49 e 70.2 da Lei 7/85, de 2 de abril, Reguladora das bases de réxime local para a súa posterior posta en vigor. Carral, 21 de setembro de 2011 O alcalde José Luís Fernández Mouriño TAXA POR OCUPACIÓN DE TERREOS DE USO PÚBLICO POR MESAS, CADEIRAS E OUTROS ELEMENTOS ANÁLOGOS CON FINALIDADE LUCRATIVA. Este Concello, conforme ao autorizado polo artigo 106 da Lei 7/85 do 2 de abril, reguladora das bases do réxime local, e dacordo co previsto no artigo 57 do Real decreto lexislativo 2/2004, do 5 de marzo, polo que se aproba ou Texto refundido da Lei de facendas locais, establece a taxa pola ocupación de terreos de uso p´bulico por mesas, cadeiras, tablaos e elementos análogos com finalidade lucrativa.1. Constitúe o feito impoñible da taxa a ocupación de terreos de uso público polos elementos propios da taxa, mesas, cadeiras, tablaos e elementos análogos. Son suxeitos pasivos desta taxa, en concepto de contribuíntes, as persoas físicas e xurídicas, así coma as herdanzas xacentes, comunidades de bens e demais entidades que, carentes de personalidade xurídica, constitúan unha unidade económica ou un patrimonio separado susceptible de imposición, que se beneficien da ocupación. En materia de responsabilidade aplicaranse os artigos 42 e seguintes da Lei 58/2003, do 17 de decembro, xeral tributaria. A cota tributaria consistirá na cantidade resultante de aplicar a tarifa recollida no seguinte cadro, de acordo cos conceptos e importes nel establecidos e atendendo á zonificación do viario municipal. Non se recoñece exención ou bonificación algunha, agás as expresamente previstas en normas con rango de Lei e as derivadas da aplicación de Tratados internacionais. A obrigación de contribuír nacerá pola ocupación do dominio público local, autorizada na correspondente licenza ou desde que se inicie o aproveitamento, se se produciu sen a oportuna autorización. O tributo liquidarase por cada aproveitamento solicitado e conforme ao tempo que o interesado indique ao pedir a correspondente licenza. As persoas naturais ou xurídicas interesadas na obtención dos aproveitamentos regulados nesta ordenanza, presentarán no concello solicitude detallada da súa natureza, tempo e duración destes, lugar exacto onde se pretenden realizar, sistema de delimitación e en xeral cantas indicacións sexan necesarias para a determinación do aproveitamento desexado. Coa solicitude de licenza abonarase en concepto de depósito a cantidade resultante de aplicala tarifa. No caso de concederse a licenza o depósito será considerado pago da taxa, en caso contrario o solicitante pode esixir a devolución do mesmo. Cando se realicen aproveitamentos sen licenza ou excedendo do autorizado, se practicarán de oficio as liquidacións que correspondan e se imporán as sancións que procedan. O pago da taxa non supón a adquisición do dereito a realizar o aproveitamento, podendo a administración municipal adoptar as medidas que procedan para evitar a continuación de aqueles que no poidan ser autorizados por non cumprir as condicións requiridas. Esta taxa esíxese en réxime de autoliquidación. A calificación das infraccións tributarias e as correspondentes sancións rexiranse polo establecido nos artigos 183 e seguintes da Lei Xeral Tributaria. Esta Ordenanza, unha vez aprobada definitivamente polo Pleno da Corporación, entrará en vigor o mesmo día da súa publicación no Boletín Oficial Provincial.